Webovej stránky online.fit-zona.sk
- Obchodné meno: FIT Zóna s.r.o.
- Sídlo: 244, Príbovce 038 42
- IČO: 46 937 412
- DIČ: 2023656591
- Spoločnosť nie je platcom DPH
- Zastúpená: Mgr. Katarína Vašek Kuncová – konateľ
- Zapísaná: v Obchodnom registri Okresného súdu Martin, oddiel: Sro, vložka číslo:19173/57959/L
- Tel. číslo: 0917 228 829
Článok I
Úvodné ustanovenia
- Tieto Všeobecné obchodné podmienky (ďalej len "Obchodné podmienky" alebo "VOP") upravujú práva a povinností súvisiace s nákupom online profesionálnych cvičebných videí (ďalej len "Služieb") na internetovej stránke www.online.fit-zona.sk a sú neoddeliteľnou súčasťou zmluvy uzavretej medzi Predávajúcim (prevádzkovateľom online cvičení na stránke online.fit-zona.sk) a Kupujúcim (ďalej len "VOP").
- Vyplnením objednávkového formulára na stránke online.fit-zona.sk Kupujúci vyhlasuje, že sa oboznámil s týmito VOP, a že s nimi súhlasí.
- Tieto VOP sú prístupné na internetovej stránke www.online.fit-zona.sk a sú platné a účinné odo dňa zverejnenia.
Článok II
Vymedzenie pojmov
- Predávajúcim /Prevádzkovateľom/, Dodávateľom Služieb je spoločnosť FIT Zóna ,s.r.o., so sídlom 244, 038 42 Príbovce.
- Kupujúcim (Užívateľom) je každý návštevník webovej stránky, ktorý si objedná Služby prostredníctvom elektronických komunikačných prostriedkov na stránke online.fit-zona.sk.
- Službou sú online profesionálne cvičebné videá zverejnené na stránke online.fit-zona.sk, ktoré sa považujú za elektronický obsah.
- Objednávka znamená Kupujúcim vyplnený a odoslaný objednávkový formulár Predávajúcemu na stránke online.fit-zona.sk. Objednávka je Kúpnou zmluvou, na základe ktorej je realizovaný predaj Služieb. Neoddeliteľnou súčasťou Kúpnej zmluvy sú tieto VOP.
- Kúpna cena znamená kúpnu cenu za Službu.
- Prihlasovacie údaje znamenajú prihlasovacie meno a k nemu vytvorené heslo vrámci unikátneho užívateľského prístupu. Prihlasovacie meno obdrží Kupujúci v registračnom e-maily. Heslo si vkladá kupujúci po obdržaní registračného e-mailu od predávajúceho.
Článok III
Informácia pre Kupujúceho pred uzatvorením zmluvy
- Predmetom zmluvy je dodanie digitálneho obsahu, ktorý nebude dodaný na hmotnom nosiči, preto dáva Kupujúci výslovný a jednoznačný súhlas s tým, aby tento obsah bol dodaný pred uplynutím zákonnej lehoty pre odstúpenie od zmluvy.
- Pre odstúpenie od zmluvy platí, že Kupujúci nemôže odstúpiť od zmluvy, ktorej predmetom je digitálny obsah (online cvičebné videá), pokiaľ nebol dodaný na hmotnom nosiči a bol dodaný s predchádzajúcim výslovnym súhlasom Kupujúceho pred uplynutím lehoty pre odstúpenie od zmluvy.
Článok IV
Proces uzatvorenia Kúpnej zmluvy
- Objednávka sa stáva pre Kupujúceho záväznou jej vyplnením a odoslaním v súlade s bodom 2. tohto článku.
- Postup Kupujúceho pri vytvorení Objednávky je nasledovný:
- Službu si Kupujúci vyberá v registračnom formuláry
- Následne Kupujúci vyplní Kontaktné údaje v rozsahu
– meno a priezvisko kupujúceho,
– email, telefon
– heslo
– športová pomôcka, cvičebný program
a zároveň je Kupujúci povinný po oboznámení sa so Všeobecnými obchodnými podmienkami a podmienkami Ochrany osobných údajov, označiť pole na znak súhlasu s ich obsahom.
- Ak Kupujúci súhlasí s cenou za Službu, Všeobecnými obchodnými podmienkami a podmienkami Ochrany osobných údajov, kliknutím na ikonu "ODOSLAŤ OBJEDNÁVKU" sa stáva objednávka záväznou.
- Kupujpci sa zaväzuje do príslušných textových riadkov zadať a vyplniť pravdivé a úplné údaje. Kupujúci tiež berie na vedomie, že Predávajúci bude ním zadané údaje považovať za správne a úplné a nie je oprávnený zadané údaje kontrolovať.
- Ponuka služieb (s výnimkou prenájmu trampolín) je obmedzená na okres Martin.
- Kupujúcemu po odoslaní Objednávky v súlade s bodom 2. tohto článku bude zaslaný automaticky generovaný e-mail so súhrnom objednávky vo formuláry, ktorý sa považuje za faktúru, na základe ktorého je potrebné uhradiť sumu Služby. Jeho súčasťou sú aj informácie k platbe.
- Kúpna zmluva je uzatvorená momentom doručenia automaticky generovaného e-mailu s informáciami k Objednávke. Automaticky generovaný e-mail obsahuje zhrnutie údajov uzavretej Kúpnej zmluvy (OBJEDNÁVKOVÝ FORMULÁR).
- Po pripísaní platby za Službu na účet spoločnosti FIT Zóna,s.r.o. bude odposlaný Kupujúcemu registračný e-mail s informáciami k registrácii a vytvoreniu uníkátneho hesla na stránke online.fit-zona.sk, a to najneskôr do 48 hodín od pripísania platby. Obdržaním registračných údajov e-mailom je Kupujúci oprávnený využívať uhradené služby na webovej stránke online.fit-zona.sk počas obdobia v zmysle svojej objednávky.
- Kupujúci berie na vedomie, že prístup k online cvičebným videám nemusí byť dostupný nepretržite, a to hlavne s ohľadom na nutnú údržbu hardwarového a softwarového vybavenia predávajúceho alebo hardvérového a softvérového vybavenia tretích osôb.
- Kupujúci tiež berie na vedomie, že v prípade porušenia záväzkov vyplývajúcich zo zmluvného vzťahu s Predávajúcim (ako poskytovateľom Služby) vrátane týchto Všeobecných obchodných podmienok je Predávajúci oprávnený odstúpiť od zmluvy s Kupujúcim a obmedziť Kupujúcemu prístup k online cvičebným videám. Predovšetkým je Predávajúci oprávnený obmedziť prístup v prípade, keď užívateľ neoprávnene akokoľvek zasahuje do autorských práv, alebo sprístupní svoje prístupové (prihlasovacie) údaje tretím osobám.
- Kupujúci berie na vedomie, že cvičebné online videá na stránke online.fit-zona.sk sú optimalizované pre najnovšie verzie desktopových i mobilných operačných systémov a Predávajúci nezodpovedá za prípadné technické problémy spôsobené staršími verziami softvérového i hardvérového vybavenia.
- Predávajúci je oprávnený kontaktovať Kupujúceho e-mailom.
Článok V
Autorské práva
- Kupujúci berie na vedomie, že online cvičebné videá na stránke online.fit-zona.sk sú diela v zmysle autorského zákona (Zákon č. 185/2015 Z.z. v znení neskorších platných práv, predpisov) a ako také podliehajú ochrane tohto zákona.
- Uzavretie Kúpnej zmluvy udeľuje online prístup na dobu určitú, a to pre osobné použitie Kupujúceho. Kupujúci v súvislosti s prístupom berie na vedomie, že s ním môže nakladať iba v súlade s autorským zákono, predovšetkým nie je oprávnený online cvičebné videá kopírovať, ukladať na nosiče, rozširovať, predávať, či inak poskytovať tretím osobám.
- Kupujúci ďalej berie na vedomie, že pri využívaní služieb (autorských diel) je povinný rešpektovať a dodržiavať platné právne predpisy, predovšetkým autorský zákon a je povinný sa zdržať akýchkoľvek zásahov do autorských práv a práv duševného vlastníctva.
- Kupujúci berie na vedomie, že za porušenie autorských práv, či iných práv chránených zákonom môže byť stíhaný podľa platných právnych predpisov.
Článok VI
Reklamácia
- Vzhľadom k povahe predmetu zmluvy je Kupujúci povinný vziať na vedomie, že webový online systém cvičebných videí je optimalizovaný pre najnovšie verzie prehliadačov a vyžaduje štandardné hardvérové vybavenie. Reklamáciu teda nie je možné uplatniť v prípade, že nefunkčnosť je spôsobená nedostatočnou technickou vybavenosťou užívateľa.
- Zakúpené služby na webovej stránke online.fit-zona.sk je možné reklamovať len v súvislosti s ich webovou nedostupnosťou, nemožnosťou prehrávania zakúpených online cvičebných videí, pokiaľ technický problém, ktorý nesúvisí s údržbou softvéru a hardvéru, vznikol na strane Predávajúceho. V prípade reklamácie zašle Kupujúci e-mailovú správu s popisom obsahu reklamácie Predávajúcemu. Reklamácie sa vybavujú ihneď, najneskôr však do 30 dní obdrží Kupujúci stanovisko k Reklamácii formou e-mailu.
Článok VII
Využívanie služieb
- Prevádzkovateľ týmto udeľuje Kupujúcemu nevýhradnú licenciu k využívaniu online cvičebných videí spôsobom definovaným týmito Obchodnými podmienkami.
- Predávajúci má právo obmedziť prístup alebo prerušiť funkčnosť webu online.fit-zona.sk na dobu nevyhnutne potrebnú z dôvodu údržby alebo opravy webu alebo iného dôvodu na strane Predávajúceho alebo tretej osoby.
- Kupujúci je povinný dodržiavať pri využívaní služieb platné právne predpisy Slovenskej republiky a Európskej únie. Všetky škody, ktoré by takto Predávajúcemu alebo tretím osobám vznikli, je Kupujúci povinný nahradiť v plnom rozsahu.
- V prípade porušenie týchto Obchodných podmienok, Kúpnej zmluvy alebo platných právnych predpisov má Predávajúci právo zrušiť prístup Kupujúceho k online videám.
- Kupujúci môže kedykoľvek svoj prístup k online cvičebným videám na stránke www.online.fit-zona.sk zrušiť, a to zaslaním e-mailu s požiadavkou zrušenia na firstname.lastname@example.org. Na základe toho bude jeho prístup vymazaný. Zrušením účtu Kúpna zmluva zaniká.V prípade zrušenia účtu nevzniká nárok na vrátenie už uhradenej sumy za Služby.
- Za služby je možné uhradiť bankovým prevodom, ceny služieb sú uvedené v eurách.
Článok VIII
Záverečné ustanovenia
1) Obchodné podmienky, ako aj Kúpna zmluva a z nej vyplývajúce právne vzťahy sa riadia právnym poriadkom Slovenskej republiky, najmä Občianskym zákonníkom. Prípadné spory sa budú prioritne riešiť vzájomnou dohodou strán.
2) Pri zakúpení balíka online cvičebných videí spolu s prenájmom trampolíny sa uzatvára nájomná zmluva na dobu určitú, ktorej súčasťou je preberací a odovzdávací protokol k trampolíne. Prevzatie a vyzdvihnutie trampolíny sa uskutoční na základe vzájomnej dohody zmluvných strán po uhradení vybraného balíka online cvičebných videí s prenájmom trampolíny. Pri prenájme sa vyžaduje kaucia za predmet prenájmu vo výške 50,- eur v hotovosti pri prevzatí predmetu nájmu. Kaucia a všetky ďalšie podmienky prenájmu sú vyšpecifikované v nájomnej zmluve. Práva a povinnosti zmluvných strán, ktoré neupravuje nájomná zmluva, sa spravujú ustanoveniami Občianskeho zákonníka a ďalšími všeobecne záväznými právnymi predpismi.
Článok IX
Platnosť obchodných podmienok
- Tieto obchodné podmienky nadobúdajú platnosť dňa 1.6.2020.
- Predávajúci je oprávnený jednostranne meniť Obchodné podmienky. Zmenu oznámi Kupujúcemu prostredníctvom stránky online.fit-zona.sk na viditeľnom mieste, alebo e-mailovou správou. Pokračovaním vo využívaní Služieb Kupujúci súhlasí s novým znením. V prípade nesúhlasu, má Kupujúci právo odmietnuť zmeny Obchodných podmienok v lehote 10 dní od prvého prihlásenia sa do svojho Užívateľského účtu po oznámení zmeny Obchodných podmienok alebo od doručenia e-mailovej správy s oznámení zmeny a Zmluvu vypovedať vo výpovednej lehote 10 dní. Výpoveď doručí Predávajúcemu na e-mail: email@example.com. Po zániku Kúpnej zmluvy bude Užívateľský prístup Kupujúceho vymazaný.